বিশ্বনাথে কারেন্ট জাল জব্দ, জরিমানা আদায় - দৈনিক সিলেটের সংবাদ
সিলেটের সংবাদ ডটকম: সিলেটের বিশ্বনাথে জাতীয় মৎস্য সপ্তাহ উপলক্ষে ভ্রাম্যমান আদালত পরিচালনা করেছে উপজেলা প্রশাসন।
মঙ্গলবার (২৪ জুলাই) দুপুরে উপজেলার রামপাশা ইউনিয়নের বিভিন্ন এলাকায় এ অভিযান পরিচালনা করা হয়।
এসময় ৫ কেজি কারেন্ট জাল, দুটি বেলজাল জব্দ ও তিন জনের কাছ থেকে দুই হাজার টাকা জরিমানা আদায় করা হয়।
জরিমানাপ্রাপ্তরা হলেন- বেল জাল ব্যবহারকারী উপজেলার আমতৈল গ্রামের মোঃ জহুর আলী ছেলে মোশাহিদ আলী, কারেন্ট জাল ব্যবহারকারী একই গ্রামের মৃত জসিম মিয়ার ছেলে আবু বক্কর, বেলজাল ব্যবহারকারী উপজেলার ধলিপাড়া গ্রামের আবদুস সালামের ছেলে সুমন উদ্দিন।
ভ্রাম্যমান আদালত পরিচালনা করেন উপজেলা নির্বাহী অফিসার (ম্যাজেস্ট্রিট) অমিতাভ পরাগ তালুকদার। এসময় উপস্থিত ছিলেন- উপজেলা মৎস্য কর্মকর্তা সফিকুল ইসলাম ভূইয়া, থানার এসআই মিজানুর রহমান, সাংবাদিক অসিত রঞ্জন দেব। পরে উপজেলা পরিষদ মাঠে অবৈধ কারেন্ট জাল ও বেল জাল পুড়ানো হয়।
Previous articleনগরীর বিভিন্ন স্থানে আরিফের সমর্থনে গণসংযোগ
Next articleআরিফের ঘনিষ্টজন জুরেজ আব্দুল্লাহ গুলজার গ্রেপ্তার